Leif Arne Heløe

Leif Arne Heløe (født 8. august 1932 i Harstad)Leif Arne Heløe i Store norske leksikon. er en norsk tannlege, professor og tidligere statsråd (H). 

Han er sønn av Aslaug og Leif Heløe. Faren var drosjesjåfør og moren kasserer. Etter examen artium i 1952 og cand.odont. i 1956 praktiserte han, blant annet som militærtannlege i Ramsund 1956–1957. 

Heløe var formann i Troms Høyre fra 1966–68 og ordfører i Harstad 1968–1969. Han var en av initiativtakerne til Festspillene i Nord-Norge som startet i 1965 og opprettelsen av Hålogaland teater i 1971. Han var styremedlem begge steder. Etter innvilgelse av et stipend fra Norges almenvitenskapelige forskningsråd flyttet han til Oslo for studier i 1971. I hovedstaden satt han i styret for Riksteatret fra 1973. I 1975 tok han doktorgraden i odontologi (dr. odont.) ved Universitetet i Oslo (UiO). Samme år ble han professor i samfunnsodontologi ved UiO.  Hans ektefelle, Berit Heløe, avla doktorgraden i tannlegefaget i 1980. 

Fra 1977 til 1981 var han nestleder i Den norske tannlegeforening. I 1981 ble han utnevnt til sosialminister i Kåre Willochs regjering. I 1986 gikk han tilbake til stillingen som professor og et opphold ved et amerikansk helsehjem i Maryland.Leif Arne Heløe i lokalhistoriewiki.no. Fra 1988 til 1991 var han administrerende direktør i Norges almenvitenskapelige forskningsråd. Han var fylkesmann i Troms etter Martin Buvik, i perioden 1991-2000 og satt i styret for Statens teaterhøgskole fra 1996 til 2001. Heløe var fram til 2016 engasjert som seniorforsker ved Norsk institutt for by- og regionforskning (NIBR) i Oslo.90 års omtale i Aftenposten 8. august 2022

Heløe ble i 2014 utnevnt til kommandør av St. Olavs Orden for fremragende sanmfunnsgavnlig virke.Tildelinger:  Leif Arne Heløe - kongehuset.no har forfattet en mengde fagartikler.Se bare på artikkelsamlingen hos Nasjonalbiblioteket.

Han  giftet seg i 1958 med tannlege Berit Ellingsen (Heløe) (f. 1936), datter av tannlegeparet Gudrun og Syver Ellingsen, Jessheim. 

 Referanser 

 Eksterne lenker 


Kategori:Norske sosialministre
Kategori:Høyre-statsråder
Kategori:Statsråder i Regjeringen Willoch
Kategori:Norske statsråder etter 1945
Kategori:Ordførere i Harstad
Kategori:Høyre-ordførere i Troms
Kategori:Fylkesmenn i Troms
Kategori:Norske professorer i odontologi
Kategori:Professorer ved Universitetet i Oslo
Kategori:Norske tannleger
Kategori:Alumni fra Universitetet i Oslo
Kategori:Kommandører av St. Olavs Orden
Kategori:Personer fra Harstad kommune